
Z A P I S N I K
41. sjednica Vijeća Mjesnog odbora Trpuci, održane 28. studenoga 2024. s početkom u 19:00 sati. 
NAZOČNI ČLANOVI VIJEĆA: Dražen Matin, Tomo Babić, Ivica Ferko, Zdravko Ferko, Tomislav Maceković.  
Predsjedava Dražen Matin, predsjednik Vijeća.


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 41. sjednicu Vijeća Mjesnog odbora.

Bez rasprave, jednoglasno (5 „za“), Vijeće prihvaća tekst Zapisnika 40. sjednice Vijeća.  

Predsjednik otvara raspravu o dnevnome redu.
Predsjednik Vijeća daje na glasanje dnevni red. 

Jednoglasno (5 „za“) je usvojen dnevni red.

D N E V N I   R E D

1. Prijedlog Financijskog plana Mjesnog odbora Trpuci za 2025. godinu
2. Prijedlog Plana malih komunalnih akcija Mjesnog odbora Trpuci za 2025. godinu

3. Obavijesti, pitanja i prijedlozi

Vijeće je jednoglasno (5 „za“) prihvatilo predloženi dnevni red.  

Ad 1.) Prijedlog Financijskog plana Mjesnog odbora Trpuci za 2025. godinu 
Članovi Vijeća primili su pisani materijal uz poziv.
U raspravi sudjeluju svi vijećnici. 
Vijeće jednoglasno (5 „za“)  donosi 
FINANCIJSKI PLAN

Mjesnog Odbora Trpuci
za 2025.
Članak 1.

Financijski plan Mjesnog odbora Trpuci za 2025. (dalje u tekstu: Plan) sastoji se od:

PRIHODA:








58.540,00 €
RASHODA:








58.540,00 €
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	58.540,00

	6711
	PRIHODI ZA FINANCIRANJE RASHODA POSLOVANJA
	58.540,00

	B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	58.540,00

	Izvor 1.1. OPĆI PRIHODI I PRIMICI
	12.540,00

	3291
	NAKNADE ČLANOVIMA VIJEĆA MJESNOG ODBORA
	9.540,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	46.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	46.000,00


Članak 3.

Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.
Ad 2.) Prijedlog Plana malih komunalnih akcija Mjesnog odbora Trpuci za 2025. godinu 
Članovi Vijeća primili su pisani materijal uz poziv. 

Svi vijećnici sudjeluju u raspravi.

Vijeće jednoglasno (5 „za“)  donosi 

Plan malih komunalnih akcija

Mjesnog odbora Trpuci za 2025. godinu
1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Trpuci, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 46.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.

5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Brezovica u 2025.

Ad 3.) Obavijesti, pitanja i prijedlozi 

Predsjednik Vijeća Dražen Matin obavještava članove vijeća kako će se na idućoj sjednici u prosincu donositi asfalterski plan, plan potreba i zaključci o povremenim korištenjima prostora. Predsjednik Vijeća moli članove Vijeća da razmisle o prijedlozima o asfalterskom planu i planu potreba kako bi zajedno donijeli zaključak. 
Predsjednik Vijeća zatvara 41. sjednicu Vijeća te pozdravlja sve članove Vijeća i zahvaljuje im na dolasku. 
Dovršeno u 20:00 sati.
KLASA: 024-08/24-003/2408
URBROJ: 251-13-11-8/006-24-2

Zapisnik sastavila
Barbara Jalžabetić, mag.oec.

